**UKWELI KUHUSU AHMADIYYA**

**Kipeperushi cha Amsha-Amsha kila Mwezi**

**Toleo 04,Septemba 2011**

**TOLEO HILI:**

* **Kalima**
* **Imam Mahdi**
* **Ujio wa Pili**
* **Mahdi wa Mwisho**

**KALIMA**

Kalima {kushuhudia Imani} ndicho kipengele cha msingi cha imani kwa kila Muislamu ulimwenguni. Ni kutamka na kuamini kuwa “hakuna mungu ila Allah na Muhammad ni Mtume wa Mwenyezi Mungu”.

Hata hivyo, Imani ya Ahmadiyya ni kwamba pale Kalima hii inapotamkwa basi Mirza naye anajumuishwa katika maneno “Muhammad ni Mtume wa Mwenyezi Mungu” jambo ambalo ni kinyume na imani ya Uislamu.

Mirza bashir Ahmad, mtoto wa Mirza Ghulam Ahmad ambaye alipewa taji la “Mbalamwezi ya Manabii” na babaake, anasema kuwa *“…kuja kwa Masih aliyeahidiwa kumeleta tofauti moja…kalmia hiyo hiyo bado inatakiwa kutumika…tofauti ikiwa tu kwamba kuja kwa Masihi aliyeahidiwa kumeongeza mtume mmoja zaidi katika uzito wa maneno, “Muhammad ni Mtume wa Mwenyezi Mungu.”*  *(Kalimat-ul-Fasal, Uk.158, Mirza Bashir Ahmad)*

**IMAM MAHDI**

Kuja kwa Imam Mahdi ni moja ya dalili kuu za Siku ya Kiama. Ni imani ya Ahli Sunna Wal-Jamaah kwamba dalili hiyo bado haijatokea. Kumekuwa na wazushi wanaojidai ndio Mahd wakiwemo al-Mukhtār al-Thaqafī

(d. 687), Salih ibn Tarīf (d. 744), Ibn Tumart (d. 1130),

Ahmed ibn Abi Mahalli (d. 1613) na bila shaka Mirza

Ghulam Ahmad (d. 1908) pamoja na wengi wengineo.

Kwa sababu hiyo, Mtume Mtukufu Muhammad {Rehema na Amani zimshukie} katufahamisha sifa za Mahdi akisema kuwa “atakuwa miongoni mwa kizazi changu, miongoni mwa vizazi vya Fatima”  *(Ibn Majah)*, ambaye jina lake ni kama lilelile langu, na ambaye jina la babaake ni kama jina la babaangu.” *(Abu Dawud) “...ataijazia dunia haki kwani imejaa dhuluma na uonevu. Atatawala kwa miaka saba” (Abu Dawud)*na kwamba yeye ndiye atakayesalisha pale Sayidina Isa {AS} ashukapo *(Sahih Muslim).*

Hii inapingana kabisa na wanaojidai wao ni Mahdi kwani Mahdi mwenyewe hatajitangazia mwenyewe nafasi hi kama Mtume {Rehema na Amani zimshukie} alivyotangulia kutujuza kuwa “…watu wa Makka watamjia na watamtoa nje japo atakuwa anakataa. Kisha watamlazimisha akikubali kiapo chao {*Bai’’at*} baina ya jiwe jeusi na Maqam Ibrahim *(Abu Dawud)*

**HADITH YA MWEZI**

Tafadhali tembelea tovuti zifuatazo kwa habari kuhusu Ahmadiyya:

www.alhafeez.org/rashid

www.letmeturnthetables.com

www.thecult.info/blog

**MAHDI WA MWISHO**

**HABARI ZAIDI**

Dini ya Ahmadiyya pia inaamini kuwa Mtume Mtukufu Muhammad {Rehema na Amani zimshukie} alikuja katika ulimwengu kwa mara ya pili kwa umbile la Mirza Ghulam Ahmad. Hii ni imani ya kufuru inayopingana kabisa na Uislamu: Wanadai:

*“Masihi aliyeahidiwa, yeye mwenyewe ndiye Muhammadur Rasuullah {Mtume Muhammad} ambaye labda alirudi duniani kwa ajili ya Uislamu kwa mara ya pili. Ndiyo sababu, hatuhitaji kalima mpya. Lakini kama mahali pa Muhammadur Rasuullah {SAW} angekuja duniani nabii mwingine basi tungehitaji kalima mpya.” (Kalimat-ul-Fasal,Uk.158, Mirza Bashir Ahmad)*

Mirza Ghulam Ahmad ni miongoni mwa wale waliodai Mungu kamfunulia kuwa yeye ndiye *“…Mahdi wa mwisho ambaye kuja kwake kulitabiriwa na Manabii watukufu.”*  *(EOI,Juz.4, Uk.32).*

Sifa {si zote} za Mahdi zimetajwa katika ukurasa wa mbele. Je, Mirza Ghulam Ahmad alitimiza yoyote kati yao? Cha ajabu kuhusu dai la Mirza Ghulam Ahmad ni kwamba ingawaje anadai yeye ndiye Mahdi wa Mwisho, anakiri papo hapo kuwa “akina Mahdi kadhaa huenda wamekuja kabla na yawezekana watakuja pia huko mbele na yumkini mtu fulani kwa jina la Imam Muhammad naye pia anaweza kutokea.”  *(RK, Juz.3. Uk.379)*

Kama anarai kuwa Mahdi kwa mujibu wa Hadith anaweza kutokea, iweje basi yeye awe “Mahdi wa Mwisho” kama ilivyobashiriwa na Mtukufu Muhammad {Rehema na Amani zimshukie}? Kuthibitisha hili, anaendelea kusema “mimi sidai kuwa ndiye yuleyule Mahdi atakayekuja kwa mujibu wa {maneno ya Hadith} atakayetokana na mtoto wa Fatima na kutokana na kizazi changu na kadhalika.” {*RK,Juz.21, Uk.356)*

Iwapo wewe si Mahdi kwa mujibu wa Hadith , wapi basi dai lako limepatikania? Kwa kupingana na hilo, eti anadai *“…Mungu wangu kanifahamisha kuwa baadhi ya mabibi zangu walikuwa ni kizazi cha Bani Fatima na walitokea Ahlul-Bayt.” (RK, Juz.22, Uk.703) bado anasisitiza kuwa “…nyie mnadai kuwa al-Mahdi al-Mawood and al-Imam al-Masuood wanatokana na Bani Fatima…dai hili ni njozi na halina msingi wowote.” (RK, Juz.8, Uk.384).* Ni dhahiri kabisa huyu alikuwa ni mzushi aliyechanganyikiwa. Kwa kweli, alichanganyikiwa mno kiasi cha kudai yeye ni Bwana Yesu {AS} na yeye huyo huyo ndiye Imam Mahd ilihali Mtume {Rehema na Amani zimshukie} amesema “…Ummah huo hauwezi kuangamia ambao katika mwanzo wake niko mimi, katika mwisho wake yuko Yesu na katikati yake yuko al-Mahd.” *(Kanzul Ummal)*

Mtume Mtukufu Muhammad {Rehema na Amani zimshukie} alitoka kwenda Tabuk, akimteua Sayidina Ali {RA} kuwa naibu wake {mjini Madina}. Sayidina Ali {RA} akasema, “unataka kuniacha na watoto na wanawake?” Mtume {Rehema na Amani zimshukie} akasema, “je, hutaridhia kwamba, wewe kwangu utakuwa kama Harun kwa Musa? Lakini hakutakuwa na nabii baada yangu.” *(Sahih Bukhari, Juz.5, Kitabu*

*59, Namba 700)*

**ahmadi.flyer@gmail.com**

**user/xiaahmad**

**ahmadi\_flyer**

**SECOND COMING**